มีตกขาวสีขาว+ขุ่นแล้วมีกลิ่นแรง จะเป็นอะไรไหม แล้วมีวิธีรักษาไหม ตกขาวเกิดจากอะไร
สวัสดีค่ะ อาการตกขาวที่ผิดปกติดังกล่าวมา อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้าเป็นตกขาวสีขาวเป็นก้อนออกมามากน่าจะคล้ายกับเป็นเชื้อรามากที่สุดค่ะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ในเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อน และไปพบแพทย์เพื่อหาสาเหตุค่ะ การรักษาขึ้นกับสาเหตุที่เป็น ควรได้รับยาฆ่าเชื้อที่ตรงกับเชื้อที่ทำให้เกิดช่องคลอดอักเสบหรือติดเชื้อค่ะ